Black July
«Black July» (svart juli) er navnet som vanligvis brukes på massakrene på tamiler i Sri Lanka som startet 23. juli 1983. Etter at separatistbevegelsen LTTE angrep og drepte 13 regjeringssoldater nord på Jaffnahalvøya tok rasende singalesere hevn mot sivile tamiler; tusenvis ble drept og titusenvis måtte flykte. «Black July» regnes som begynnelsen på den væpnede etniske konflikten på Sri Lanka.